|  |
| --- |
| **Dagsorden** |
| Studienævn: | Studienævn for Religionsstudier |
| Dato: | 02-05-2018- 10-12  |
| Lokale: | Mellemøststudiers Mødelokale |
|  |  |
| **Med deltagelse af Aftagerpanelet****Punkter til drøftelse**1. Velkomst ved studieleder Tim Jensen og Formand for Aftagerpanelet Gitte Skov Andersen samt præsentation af deltagere
 |
| 1. Godkendelse af dagsorden (bilag)
 |
| 1. Godkendelse af referat fra 14.3. Er godkendt
 |
| 1. Meddelelser (bilag)
2. *Nyt fra studieleder*
3. *Nyt fra studienævnssekretær*
4. *Nyt fra studiesekretær*
5. *Nyt fra faglig vejleder*
6. *Nyt fra fagråd*
7. *Nyt fra RELIGIO*
8. Forslag og oplæg fra Aftagerpanel:

4a. Kort opsummering af tiltag i Aftagerpanelet v. Gitte Skov Andersen4b. Kompetenceskemaer (se bilag under pkt. 10 Eventuelt) og studieordning: **Forslag til diskussion:**De omdelte kompetenceskemaer udfyldt af aftagermedlemmerne er tænkt som inspiration til at se, hvilke kompetencer og fagligheder, der er fokus på i de enkelte brancher / jobfunktioner.Ved en gennemgang af studieordningerne er det tydeligt, at de er yderst gennemarbejdede og gennemtænkte. Studieordningerne for Religionsstudier tegner et interessant og relevant studium, der favner bredt både fagligt og didaktisk og med spændende muligheder for de studerende undervejs, fx udenlandsophold og praktikforløb. Samtidig er det vores indtryk, at de studerende klædes godt på til at professionalisere deres religionsfaglighed på arbejdsmarkedet. Nedenstående skal opfattes som et ideoplæg til fælles diskussion, der (måske) kan styrke de studerendes (karriere)kompetencer og faglige selvværdsfølelse yderligere med henblik på at sikre relevante faglige profiler i et aftagerperspektiv:**-** Eksamensformer**:** Er eksamensformerne varierede nok? Vil det styrke de studerendes (karriere)kompetencer, hvis følgende eksamensformer blev obligatoriske:1. Obligatoriske gruppeeksamener (krav om projekt- og samarbejde).
2. Obligatorisk eksamensform med fokus på religionsformidling målrettet specifik målgruppe, fx i form af en artikel, podcast, koncept til en udstilling og gerne med autentisk modtager kombineret med eksamensopgave med metarefleksioner om religionsfaglig formidling (de studerende prøver ’på egen krop’ at arbejde med religionsformidling i en autentisk kontekst (hvis de fx får afsat en artikel til lokalavisen) eller trykt i et frivilligblad hos en NGO-organisation (transformation fra fagfaglig viden til konkret anvendelse i virkeligheden). Her kan vi evt. tage udgangspunkt i en diskussion af eksamensformen i ”Populær – og alternativ religion i fortid eller nutid. ”
3. Obligatorisk at blive eksamineret i feltarbejde med anvendelse af både kvalitative og kvantitative metoder. Vi kan se, metoden indgår i faget ”Religion i Danmark i dag”. Skriver de studerende ofte en feltarbejderapport som eksamensform?

**-** PraktikKunne det være en idé, at faget ”Projektorienteret forløb: Repræsentation og formidling af religion” også blev udbudt til sidefagsstuderende – eller er det svært at finde tid til på sidefaget? Er det muligt at indarbejde længerevarende praktikker for de studerende, som ønsker det? Fx af 6 måneders varighed? Undersøgelser viser, at længerevarende ophold på en arbejdsplads øger chancen for jobtilbud efterfølgende.**-** FeltarbejdeHvordan arbejder I med feltarbejde i undervisningen i dag? Hvilke metoder er i brug? Lærer de studerende at arbejde med fx statistik-værktøjer?**-** Didaktik, respons og digitaliseringHvor højt prioriteret er anvendelse af digitale værktøjer mhp. at styrke studiekompetencer? Se evt. Aarhus Universitet: <http://educate.au.dk/takeaway-teaching/> og <http://newsroom.au.dk/nyheder/vis/artikel/digitalt-loeft-af-undervisningen-paa-aarhus-universitet/> **-** Gennemførelse og fastholdelseHvordan styrker man de studerendes selvtillid og tro på, at der er en jobmæssig fremtid for dem (karrierelæring)?**-** PjeceFormidling af kompetenceskemaerne fra studieordningen målrettet de studerende. Er det en idé at udarbejde en sådan? Jf. sidste møde i Aftagerpanelet.**-** Hjemmeside om Aftagerpanelets arbejdeKarrierevideoer og kontaktoplysninger: Status på placering og midler til opdatering? |
| 1. Merit- og dispensationsansøgninger (bilag)
 |
| 1. Sager til behandling eksamen
 |
| 1. Sager til behandling studieordninger
 |
| 1. *Sager til behandling kvalitetspolitikken (se Årshjul maj måned) a) Delpolitik for tilrettelæggelse og udvikling af uddannelse og undervisning b) Delpolitik for rekruttering og optagelse*
 |
| 1. Andre sager til behandling (bilag)
2. *Ansøgning om økonomisk støtte til brætspilscafé*
3. *Ansøgning om økonomisk støtte til ekskursion til Moesgaard*
4. Sager til behandling undervisning (bilag)
5. *Tiltag til forøgelse af mulighederne for faglig feedback*
6. *Videreførelse af tiltag vedr. akademisk skriftlighed og studiegrupper med VIP-mentorer*
 |
| 1. Eventuelt
 |

Studienævn: Studienævn for Religionsstudier

Dato: 02-05-2018 kl. 10-12

Lokale: Mellemøststudiers Mødelokale

**Referat**

**Til stede:** Tim Jensen (TJ), Niels Reeh (NR), Katrine Frøkjær Baunvig (KFB), Stine Søndergaard Jakobsen (SSJ), Thea Lindholm Kaspersen (TLK), Louise Funch Clausen (LFC), Isa Egholm Christensen (FV), Pia Hansen (PH) samt fra Aftagerpanelet: Gitte Skov Andersen (GSA), Anna Mogensen (AM), Anders Bæk Brøndsted (ABB), Bolette Kornum (BK) samt Christian Vollmond (CV).

**Referent**: Tine Jambang

**Mødet blev gennemført med følgende dagsorden:**

1. **Velkomst ved studieleder Tim Jensen og Formand for Aftagerpanelet Gitte Skov Andersen samt præsentation af deltagere**

Studieleder Tim Jensen indledte mødet med at byde Aftagerpanelets medlemmer velkommen til mødet og takkede for deres initiativ mht. Karrieredagen. Herefter præsenterede alle mødets deltagere sig.

1. **Godkendelse af dagsorden**

Studienævnet godkendte dagsordenen

1. **Godkendelse af referat fra 14. marts 2018**

Referatet var godkendt

1. **Meddelelser**
2. **Nyt fra studieleder:**

**Tutorstillinger**: TJ kunne meddele, at der var indkommet syv ansøgninger til de fire tutorstillinger og at han havde indstillet tre af disse. Beslutning om hvem der skal være koordinator træffes på et senere tidspunkt

**Vakant faglig vejlederstilling**: Der vil blive afholdt samtaler med kvalificerede ansøgere inden den 4. maj

**Kandidatoptag 2018**: TJ orienterede om at der ud over de 9 bachelorer med retskrav må optages en studerende og at der vil blive afholdt samtaler med de fem kvalificerede ansøgere. Samtalen vægter 50% og karakterer 50 %.

**Kvote 2**: Der har været afholdt fælles UniTest, og der skal desuden sendes en personlig ansøgning, som TJ bedømmer og graderer.

**Censorkorpsmødet 17.4.**: Mødet var vellykket ifølge evaluering fra Laura Feldt (LF), som KFB kunne tilslutte sig. LF samt KFB havde holdt oplæg. TJ takkede alle involverede.

**Praktik**: Praktikordningen vedr. gymnasier og hf er på plads, men der er fra et par rektorer udtrykt ønske om en koordinering og efter et møde på fakultetet er det aftalt, at de studerende sender deres ansøgning til studiesekretæren, som videresender til en navngiven rektor til videre fordeling.

**Møde vedr. mulig praktik:** TJ mødes med ledelsen fra t H. C. Andersen-projektet den 17. maj i Odense. Mødet er arrangeret i samarbejde med SDU RIO.

**Medarbejderinternat**: Medarbejderne har udtrykt ønske om et internat om ”løst og fast”. TJ var positiv over for ideen, men det bliver svært at finde et tidspunkt

**Efteruddannelsesdag** for gymnasielærere: På opfordring fra Caroline Zoffmann bad TJ 5 undervisere om at komme med en manchet på et par linjer om deres oplæg og fagkonsulent Christian Vollmond og lokale faglige kontakt var blevet hørt. Da alt var klart, levede vores koncept ikke op til fakultetets idé om at levere færdige undervisningsforløb. Det samarbejde med fakultetet bliver derfor ikke til noget. TJ vil undersøge muligheder for, at vi afholder det alligevel sammen med gymnasielærerne, som så vidt han ikke vil have grydeklare forløb men faglig inspiration.

**Employabilitetstiltag**: Der er nedsat en arbejdsgruppe som i detaljen skal se på fakultetets tiltag ift. employablitet.

**Tiltag**: Der har været en ekskursion til Lübeck arrangeret af KFB. Vi vil meget gerne studierejser, men det viser sig til stadighed svært af få planlagt. Mikael Aktor har planer om en studierejse i 2019 eller 2020

**Axis Mundi**: Der er nu kommet to numre af bladet, som begge har en høj standard.

1. **Nyt fra studienævnssekretær**

Intet

1. **Nyt fra studiesekretær**

PH bad om at petitum og standardpetitum - også for kandidatsidefag – bliver fremsendt til TJ Cc TNJ senest den 15. maj.

PH forventede desuden at evalueringer ville være afsluttet inden 4. maj, men understregede, at de senest skal være afsluttet inden næste møde.

For særligt uddybet Område A gælder, at den bundne skriftlige opgave skal have et omfang på 15-20 normalsider og et pensum på 1500 normalsider.

1. **Nyt fra faglig vejleder**

FV takkede af efter en periode som faglig vejleder, som hun har været meget glad for og har især haft et godt samarbejde med PH og kunne oplyse, at andet nummer af Axis Mundi er udkommet.

1. **Nyt fra Fagråd**

Intet

1. **Nyt fra RELIGIO**

Der afholdes kandidatafslutning den 16.5., hvor Mikael Aktor vil være til stede og PH sørger for det praktiske. Samme dag afholdes generalforsamling i RELIGIO. Mikael Aktor, som er formand, er villig til at fortsætte. Bestyrelsen ønsker en ny underviserrepræsentant, som er på Facebook. Studienævnet var enige om, at det vil indebære at det må være løsrevet fra studiet, hvis kravet fastholdes. KFB ønsker ikke at være på Facebook, men ved at Laura Feldt er det på vegne af Religionsstudier.

1. **Forslag og oplæg fra Aftagerpanelet**:

Formand for Aftagerpanelet Gitte Skov Andersen indledte med at sige, at panelet har eksisteret siden efteråret 2015 og at panelets selvforståelse er, at det skal tjene de studerende mhp arbejde efter uddannelsen, og man har derfor arbejdet med udvikling af måder hvorpå de studerende kan lave brobygning mellem studieliv og overgangen til arbejdsliv. Man har bl.a. udarbejdet et website, med karrierevideoer og cases. Man har samtidig ønsket at det skulle være et vindue til Aftagerpanelet. Aftagerpanelet stiller sig også gerne til rådighed ift. praktiksteder. GSA udtrykte tilfredshed med de mange gode samtaler med fokus på gymnasievejen, men GSA understregede også panelets ønske om, at de studerende hjælpes til at se andre veje, fx inden for formidlings -eller NGO-arbejde. Spørgsmålet er så om de studerende er klædt på til at gå disse og andre veje. Giver studiet dem de relevante kompetencer?

Man har drøftet længden af praktik, fx på 4-6 måneders varighed, fordi man ved, at jo flere timer på praktikpladsen, jo mere rodfæstet bliver man og øger derved sine jobchancer.

Det er panelets opfattelse, at Religionsstudier tilbyder en meget spændende uddannelse der spænder fra at give de studerende digitale kompetencer til udlandsophold. Panelet har ikke desto mindre forslag til styrkelse af bestemte kompetencer og digitale strategier.

TJ takkede for oplægget samt de tilsendte kompetenceskemaer. Han tilføjede, at studieordningens mål afhænger af den enkelt undervisers måde at forfølge og synliggøre de forskellige mål, og at panelets ønske om andre eksamensformer ikke er lige til at implementere, da det skal passe ind i generelle økonomiske, administrative og pædagogiske rammer. Han nævnte også, at flere eksamensformer findes eller har været til stede. Fx har man i Religionsundervisning og didaktik (Religion og Medier) haft eksamensformer, hvor studerende kunne skrive en artikel rettet mod fx Information eller Alt for Damerne. KFB tilføjede her, at hun fx i forbindelse med museumsbesøg beder de studerende forholde sig til en genstand, og derved forholde sig til religion og materialitet, og udtrykte enighed med TJ i, at det er op til den enkelte underviser at udvikle en del af dette, men at hun anså det for oplagt at arbejde videre med sagen. TJ fortsatte med at oplyse, at man af fakultetet var blevet pålagt at begrænse antallet af eksamener og især at forenkle eksamensformer, men at det mere var administrative hensyn end hensyn til uddannelsens kvalitet, og man måtte i den forbindelse fjerne fx gode pædagogiske eksamensformer. Alternative eksamensformer er for dyre. Men TJ gav udtryk for et fortsat ønske om at udvikle eksamensformer.

KFB tilføjede her, at underviserne gerne ville kunne afvikle endnu flere eksamener ved undervisningsdeltagelse, da denne form giver andre muligheder i undervisningsrummet, fx at man løbende udprøver de studerende på andre måder, fx i form af 'genrebenspænd', småopgaver/-oplæg med en bestemt modtager i tanken: er det tante Sofie eller Weekendavisen det er rettet imod.

Ad **obligatoriske gruppeeksamener** mente TLK, at der er to kurser på 4. semester på, hvor gruppeeksamen kunne være oplagt. ABB tilføjede, at det på læreruddannelsen altid er mulig med gruppeeksamen med 1-4 deltagere.

Ad **feltarbejde** oplyste NR, at han har øget omfanget af feltarbejdsdelen fx ved at alle i dette semester skriver en feltrapport. Det første år var der også en studerende der skrev en artikel til Wikipedia. Men NR udtrykte dog også bekymring i forhold til at karaktergivningen vanskeliggøres af, at det er forskellige produkter, der skal vurderes, men påtænker alligevel at gøre mere af det i undervisningen.

TJ: Mht. statistik lærer de studerende ikke meget, og Religionsstudier i høj grad har 'dyrket' en humanistisk religionssociologi. NR mente, at de studerende burde blive bedre til at læse statistik, ikke til at udarbejde den.

**Ad praktik**: TJ kunne oplyse, at den tidligere er blevet kritiseret og drøftet i studienævnet, og at der derfor er nedsat en arbejdsgruppe, der skal se på mulighederne for længere praktik, fx også i forbindelse med praktik i udlandet. Praktikken skal være forbundet til noget fagligt. Hvis det gøres valgfrit om praktikken skal have en vægtning på 30 ECTS eller 20 + 10 ECTS amputeres undervisningen, hvis alle vælger den første mulighed. ECTS svarer til timetal, derfor kan man ikke bare ændre i antallet af uger. Men det betyder, at der gives køb ift. fagfagligheden.

GSA tilføjede her, at de altid ansætter på gode vilkår med mulighed for fx 4 dages uger, så der åbnes for andre ting, fx obligatoriske fag på universitetet.

TJ: Hvert år skal der ses på om undervisere er kommet igennem Humanioramodellen, men der er ingen overordnet strategi for hvordan. KFB og Caroline Schaffalitzky de Muckadell har deltaget i forsøg med bl.a. ”No devices”, og Religionsstudier er aktivt med i flere andre pædagogisk-didaktiske forsøg.

**Ad didaktik, respons og digitale værktøjer** kunne KFB oplyse, at hun er med i Datakuben, en slags udrykningstaskforce. De studerende præsenteres i undervisningen for nyttige værktøjer, som er lettilgængelige og via kodningssessioner, som man får papir på at have deltaget i, men ikke merit. Institut for Historie er interesseret i området. Adspurgt af AM om det kunne indarbejdes i undervisningen, svarede KFB at man blot viser, hvad det kan bruges til. Det er baseret på frivillighed, hvor man stiller interesse og evner til rådighed for interesserede studerende og der er stor efterspørgsel. GSA tilføjede, at det kunne være blot nogle undervisere, ikke alle, der skulle kunne dette. KFB gav udtryk for at det er vigtigt, at de studerende lærer at gøre brug af databaser til fx en survey ved at lære en god og grundig læsning af tekster, som man fx gør på kernefysik. NR så perspektiver i dette i forhold til employablitet: at man som humanist lærer at kommunikere via data. At lukke op for teori og metode havde affødt interesse for Datakuben. Men NR understregede, at der skal passes på fagfagligheden. KFB forestillede sig, at det vil blive en integreret del af undervisningen over tid. TJ foreslog at tage det op på et medarbejdermøde. BK gav udtryk for, at frivillighed nok var bedst.

**Ad gennemførelse og fastholdelse** kunne TJ oplyse, at underviserne er sig deres ansvar meget bevidst ift. hvordan de formidler, hvad de mener, man kan bruge uddannelsen til.

**Ad pjecen** fandt TJ det et godt forslag, som han ville tage ad notam

Ift. **hjemmesiden om Aftagerpanelets arbejde** så lovede TJ at finde midler, hvis panelet gerne vil arbejde videre med dette.

1. **Merit- og dispensationsansøgninger**

Aftagerpanelet forlod mødet under dette punkt.

Se lukket referat

1. **Sager til behandling eksamen**

Intet

1. **Sager til behandling studieordninger**

Intet

1. **Sager til behandling kvalitetspolitikken**

Punkterne a) og b) blev drøftet.

1. **Andre sager til behandling**
2. **Ansøgning om økonomisk støtte til brætspilscafé**

Formand for Filosofisk Fagråd søgte på vegne af Religionsstudiers Fagråd om kr. 600 til en brætspilscafé, som både filosofi- og religionsstuderende frekventerer. Studienævnet var enige om at afslå ansøgningen, idet man ikke mente at kunne tage stilling til spørgsmålet, før en sådan ansøgning kommer fra Religionsstudiers eget fagråd.

1. **Ansøgning om støtte til ekskursion til Moesgaard:**

Studienævnet har bevilget de ansøgte kr. 2.100, men under protest, idet man var enige om, at det er uheldigt, at ansøgningen kommer efter, at ekskursionen har fundet sted. Det giver ikke studienævnet mulighed for at diskutere relevans og evt. beløbsgrænse til sådanne aktiviteter.

1. **Sager til behandling (undervisning)**
2. **Tiltag til forøgelse af mulighederne for faglig feedback**

De fleste undervisere giver (mundtlig) feedback, og der har været lavet forsøg med forskellige former for feedback, men det er svært at konkludere, hvad der giver bedst udbytte for de studerende. NR gav udtryk for, at man i forbindelse med feltrapporten, hvor der gives karakter, godt kunne overveje en skriftlig feedback, men at det naturligvis påfører underviser en øget belastning.

SSJ nævnte her, at hun på statskundskab havde prøvet feedback i form at peer review: 3 oplæg + feedback + karakter. Hvis gruppen syntes, at oplæg var i orden, bestod man. Hvis ikke skulle det gennem underviser. SSJ forslog det som en mulighed i forhold til løbende afleveringer.

GSA syntes, at det var en spændende idé og tilføjede, at der på Gyldendal arbejdes med at udvikle skriveværksted og formativ feedback baseret på dialog. Studerende giver hinanden feedback, underviser tager derefter en runde, men går ikke alt igennem. KFB gav udtryk for at mundtlig feedback giver mest. NR foreslog, at der søgtes midler til et forsøg med tvungen mundtlig feedback ift. feltrapporten. Studienævnet var enige om at spørgsmålet skal ud til alle undervisere, om de kan byde ind med noget og gerne beskrive dette, så det kan sendes videre til fakultetet.

1. **Videreførelse af tiltag vedr. akademisk skriftlighed og studiegrupper med VIP-mentorer**

Selv om der ikke kunne drages en entydig konklusion ift. effekten af de to forsøg indstiller studienævnet, at man fortsat deltager i begge.

1. **Eventuelt**

TJ afsluttede mødet med at takke faglig vejleder for en stor og særdeles kvalificeret indsats i det år, hun har fungeret som sådan.

Næste møde i studienævnet afholdes den 6. juni 2018.

Tim Jensen / Tine Jambang

Studienævnsformand Studienævnssekretær